钦定古今图书集成/明伦汇编/闺媛典/第354卷 > 《酥乳》前人
## 钦定古今图书集成/明伦汇编/闺媛典/第354卷 > 《酥乳》前人

粉香汗湿瑶琴轸，春逗酥融绵雨膏。浴罢檀郎扪弄
处，露华凉沁紫葡萄。

四姓良家子，三年赋客邻。折腰行太缓，连琐语何频。
倭堕云争媚，便娟月斗新。灭瘢难辨玉，约指不胜银。
电笑投壶胜，江澄𢭏练匀。东南劳鹤望，西北限牛津。
宝唾凝兰气，鸣簧咽绛唇。笼禽思陇树，洞犬谢秦人。
咏絮才无对，闻琴意始真。“长安足轻薄，慎勿走琼轮。”